474 



merus, vt pag. 30 Ziziphora et Amethystea, tum illi, quae in 

 hac pagina superior est, numerus dictus solito modo suppo- 

 nitur, itaque pag. 30 1. erit Ziziphora; numero vero alterius 

 speciei praeponuntur duae lineae horizontales , tertiae tres et 

 sic porro; e. g. p. 30. = 1. Amethystea. 



Elmgrenium nostrum mortimm esse cum dolore percepi. 

 Sed quid facit Karamyschew? an adhuc apud vos est? Meli- 

 oris eum credidi animi, quam reuera reperio. Nondum mihi 

 scripsit, quamuis sancte id promiserat. Quota pars Decadum 

 TUARUM iam prodiit? Num spes est nouam editionem Ma- 

 teriae medicae videndi? Audiui collegium Diaeteticum Parentis 

 optimi in lucem prodiisse; an ita est? Respondeas quaeso 

 ad has quaestiones. Ignoscas vero rogo, quod has litteras 

 ad TE mitto, quippe quae impensa TIBI faciunt nimis multa. 

 Litteras ad Parentem optimum ipsi tradas rogo. Valeas, 

 mihi faueas, TIBIque persuadeas me numquam non futurum 

 Tui 



Hafniae d. 26. Octobr. obseruantissimum 



1765. J. Zoéga. 



(90) Hafn. 27 Octob. 1765 Quod me ipsum attinet, 



quodque TIBI summo in me fauore ingratum haud fore au- 

 spicor, hoc est, quod iam optatissima mihi data sit occasio 

 plura in scientia Botanica, quam reliquis longe antepono, 

 proficiendi, et simul horticulturam addiscendi. Amanuensis 

 enim Oederi factus vices eius, dum ob Florae Danicae collec- 

 tionem absens esse cogitur, agere et horti curam habere mihi 

 incumbit , nec non praesenti opem necessariam praestare. 

 Augeri quotidie in horto nostro plantarum numerum laetor, 

 nec certe omnes vulgatissimae aestimandae. Accepimus et 

 quotidie accipimus plantas et semina ex Hollandia, Anglia, 

 Gallia, Hispania, Italia et Germania, et remittimus quaecun- 



que nobis superflua sunt Sed quando Systematis Na- 



turae nouam editionem videre dabitur? Ambabus manibus 

 eam exspectamus. Quaerunt a me quotidie Historiae natu- 

 ralis amatores et collectores, quorum numerus heic certe 



